Lõuna-Korea pealinna souli valitsus tahab, et prokurörid esitaksid süüdistuse ingi kiriku asutaja e lehmanhele ja veel 11-le inimesele koroonaviiruse levitamises. Täpsemalt süüdistatakse neid haiguse kandjate nimede varjamises. Nimelt teadsid nad süüdistuse järgi haigestunutest enne seda, kui koroonaviirus riigis laiemalt levima hakkas. Lõuna-Koreas on väljaspool Hiinat maailmas enim koroonaviirusesse nakatunud inimesi. Praegu on tuvastatud juba 3730 viirusjuhtu ning selle tagajärjel on surnud 21 inimest. Enam kui pooled nakatunud on aga just süüdistatava kristliku koguduse Gine Ongi kiriku liikmed. Võimude teatel nakatasid liikmed 11 eelmisel kuul agu linnas enne seda, kui mindi üle kogu riigi laiali. Pühapäeval esitas sooli valitsus ametliku süüdistuse sekti 12-l liikmele. Neid süüdistatakse tapmises tüsistuste tekitamises ning viiruse levitamises ja riigi eest selle varjamises. BBC teatel tekitab see riigi inimeste usu liikumise vastu suurt viha. Sekti juht LeManhe aga lükkab süüdistused ümber ning peab end hoopis messiaseks. Ka liikumise rahvusvaheliste suhete korraldaja eitab süüdistusi ning ütleb, et kõik liikmed on teinud võimudega koostööd. Liikumise kahtesadat kolmekümmet tuhandet liiget on küsitletud ning neist pea 9000 kirjeldused vastasid koroonaviiruse sümptomitele. Seega võib tegelikult olla riigis hulganisti rohkem kui 3700 viirusjuhtu. Esimesena tuvastati koroonaviirusesse haigestununa 61 aastane naine, kes oli samuti sekti liige. Naine keeldus aga koheselt haiglasse uuele testile minemast ning teadaolevalt on ta hiljem külastanud mitut kiriku kogunemist ning nii võib ka arvata, et ta on haigust edasi levitanud. Sekti juht Lee on samuti testitud, kuid sellele pole veel vastust tulnud. Pühapäeval suleti Lõuna-Koreas ka kõik Rooma katoliku kirikud, et vähendada viiruse levikut. Ka protestandid jätsid enda pühapäevased teenistused ära ning kõik budistide üritused on samuti tühistatud. Maailma terviseorganisatsiooni andmetel on koroonaviirusesse nakatunud juba üle 85000 inimese enam kui 50-st riigist. Viirusesse on surnud üle 2900 inimese. Valdav osa haigestunutest on Hiinas Hubei provintsis. Euroopas on endiselt enim nakatunuid Itaalias.
Lõuna-Koreas soovib Seouli valitsus, et kohaliku ususekti juhi vastu algatataks mõrvajuurdlus, kus teda süüdistatakse koroonaviirusesse haigestunute varjamises.